CELEX: C2004/262/70
Language: el
Date: 2004-10-23 00:00:00
Title: Υπόθεση Τ-293/04: Προσφυγή-αγωγή του Guy Tachelet κατά της Επιτροπής των Ευρωπαϊκών Κοινοτήτων που ασκήθηκε στις 9 Ιουλίου 2004

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/37
            
         Προσφυγή-αγωγή του Guy Tachelet κατά της Επιτροπής των Ευρωπαϊκών Κοινοτήτων που ασκήθηκε στις 9 Ιουλίου 2004
   (Υπόθεση Τ-293/04)
   (2004/C 262/70)
   Γλώσσα διαδικασίας: η γαλλική
   Ο Guy Tachelet, κάτοικος Rijmenam (Βέλγιο), εκπροσωπούμενος από τον Nicolas Lhöest, avocat, με τόπο επιδόσεων στο Λουξεμβούργο, άσκησε στις 9 Ιουλίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή-αγωγή κατά της Επιτροπής των Ευρωπαϊκών Κοινοτήτων.
   Ο προσφεύγων-ενάγων ζητεί από το Πρωτοδικείο:
   
               —
            
            
               να ακυρώσει την απόφαση της ΑΔΑ της 2ας Σεπτεμβρίου 2003, καθότι:
               
                           —
                        
                        
                           η Επιτροπή δεν αναγνώρισε στον προσφεύγοντα-ενάγοντα, κατά τον χρόνο προσλήψεώς του, προϋπηρεσία 48 μηνών για την εξέλιξη σε κλιμάκιο,
                        
                     
                           —
                        
                        
                           η Επιτροπή δεν υπολόγισε εκ νέου τη βαθμολογική κατάταξη του προσφεύγοντος-ενάγοντος επισπεύδοντας την ημερομηνία της προαγωγής του στον βαθμό Β3 και προάγοντάς τον, ενδεχομένως, στον βαθμό Β2 (νυν Β*8),
                        
                     
                           —
                        
                        
                           η Επιτροπή δεν προέβη σε συγκριτική εξέταση των προσόντων για τις περιόδους προαγωγών από τις οποίες ο προσφεύγων-ενάγων κατέστη προαγώγιμος στον βαθμό Β3,
                        
                     
         
               —
            
            
               εφόσον παραστεί ανάγκη, να ακυρώσει τη ρητή απόφαση της ΑΔΑ της 16ης Μαρτίου 2003 περί απορρίψεως της διοικητικής ενστάσεως του προσφεύγοντος-ενάγοντος (R/714/03),
            
         
               —
            
            
               να υποχρεώσει την καθής να καταβάλει αποζημίωση προσωρινώς καθορισθέντος ποσού 125 000 ευρώ, στην απίθανη περίπτωση που η καθής δεν μπορέσει να υπολογίσει εκ νέου τη βαθμολογική κατάταξη του προσφεύγοντος-ενάγοντος,
            
         
               —
            
            
               να καταδικάσει την καθής στο σύνολο των δικαστικών εξόδων.
            
         Λόγοι προσφυγής και κύρια επιχειρήματα:
   Ο προσφεύγων-ενάγων, που κατατάχθηκε στον βαθμό Β5, κλιμάκιο 3, κατά την πρόσληψή του τον Οκτώβριο του 1995, βάλλει κατά της αποφάσεως της ΑΔΑ να τον κατατάξει, κατόπιν της αναθεωρήσεως της βαθμολογικής του κατατάξεως, στον βαθμό Β4, κλιμάκιο 2, και όχι στον βαθμό Β4, κλιμάκιο 3, να μην υπολογίσει εκ νέου τη βαθμολογική κατάταξή του και να μην προβεί σε συγκριτική εξέταση των προσόντων για τις περιόδους προαγωγών από τις οποίες ο προσφεύγων-ενάγων κατέστη προαγώγιμος στον βαθμό Β3.
   Προς στήριξη των ισχυρισμών του, ο προσφεύγων-ενάγων επικαλείται:
   
               —
            
            
               ως προς την προϋπηρεσία για εξέλιξη σε κλιμάκιο κατά τον χρόνο προσλήψεως, παράβαση των αποφάσεων της Επιτροπής της 6ης Ιουνίου 1973 και της 1ης Σεπτεμβρίου 1983, περί των κριτηρίων διορισμού σε βαθμό και περί της κατατάξεως σε κλιμάκιο κατά την πρόσληψη, παράβαση του άρθρου 5, παράγραφος 3, του ΚΥΚ, παραβίαση της αρχής της ίσης μεταχειρίσεως και παράβαση του καθήκοντος αιτιολογίας των πράξεων της διοικήσεως,
            
         
               —
            
            
               όσον αφορά την άρνηση της Επιτροπής να υπολογίσει εκ νέου τη βαθμολογική του κατάταξη, παράβαση των άρθρων 5, παράγραφος 3, και 45 του ΚΥΚ.